# Sent Ginièis de Varençal

Sent Ginièis (de Varençal) (Saint-Geniès-de-Varensal en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia

* La comuna e l'escòla primària son a Plaisance (en occitan, Plasença ?), près d'Andabra.

### Perimètre del territòri

Comunas confrontantas de Sent Ginièis de Varençal :
| | Melagas (Avairon) | |
| Castanet lo Naut | | Sant Gervais |
| | Ròsis | |

## Toponimia

La prononciacion es [sèn dži'njèjs]. Las fòrmas ancianas son : S. Genisio, [castello] de S. Genesio en 966 (identificacion mausegura), ecclesia S. Genesii en 1159-1161, ecclesiam S. Genesii en 1182, de S. Genesio de Vairessan (?) en 1344, St-Genies en 1643, le chateau et l'eglise de St Geniés de Varansal en 1740-60, St Geniès de Varansal en 1770-72 1 (mapa de Cassini). Lo determinant es utilizat sonque en francés.
* Sent Ginièis. Sent Ginièis o Genièis, en latin Genesius, es lo nom de mai d'un sent/sant, un martir del temps de Dioclecian, un arquevesque de Lion e un avesque de Clarmont al sègle VII$^,$$^,$.
* Varençal, inusitat en occitan, es benlèu lo nom ancian del vilatge. Frank R. Hamlin nos ajudarà gaire : radical preindoeuropèu *var-, amb un sufixe -anti-ale; les Varades [las va'rados] es un ensemble de sèrres que tresplomba lo vilatge (meteis radical [dobtós !] e sufixe romanic -ada. Cossí que siá, las fòrmas ancianas van pas pus luènh que lo sègle XIV. Se pòt pensar a un nom de persona Varĭcĭo- o al gallic Varacios, mas es pas segur que lo sufixe -alem, aparent (benlèu lo resultat d'una dissimilacion a partir d'una finala -an), convenga per un nom de persona.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| genièr de 2005 | 2026 | Jean-Claude Boltz | sense etiqueta | retirat foncion publica |
| 1989 | genièr 2005 | Patrick Taurines | PCF | |
| 1947 | 1989 | Remi Vergély | SFIO | emplegat de las minas |
| | 1947 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sant Gervais; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 200, totala: 203 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 256 | 324 | 304 | 241 | 288 | 310 | 307 | 306 | 315 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 329 | 331 | 334 | 310 | 291 | 293 | 288 | 291 | 256 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 277 | 274 | 257 | 298 | 380 | 365 | 345 | 302 | 295 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 260 | 200 | 214 | 223 | 207 | 209 | 224 | 226 | 210 215 |
| 2009 | 2010 |
| 194 199 | 190 194 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 212 abitants e la densitat èra de 16,89 ab/km².

## Veire tanben

* Comunas d'Erau

## Nòtas

* ↑ http://stgeniesdevarensal.wixsite.com/mairie
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 355
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 600
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 291
* ↑ http://nominis.cef.fr/contenus/saint/1732/Saint-Genes-de-Rome.html
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 418
* Portal de Lengadòc